અધિકારીના જણાવ્યા પ્રમાણે અા હુમલો આતંકી નહીં, પરંતુ સ્થાનિક ઘટના હોવાનું માનવામાં આવે છે. ફેડરલ બ્યૂરો ઓફ ઇન્વેસ્ટિગેશન ટીમ ઘટનાસ્થળે પહોંચી ગઇ છે અને તપાસ જારી છે. ‘કેપિટલ ગેઝેટ’ના એક પત્રકારે ટ્વિટ કરીને જણાવ્યું હતું કે હુમલાખોરે કાચના દરવાજાની બીજી બાજુથી સૌ પહેલાં એક ગોળી છોડી હતી અને ત્યારબાદ કર્મચારીઓ પર અંધાધૂંધ ગોળીબાર કર્યો હતો. પત્રકાર ફિલ્ડ ડેવિસે જણાવ્યું હતું કે હુમલાખોરે ફાયરિંગ કરીને કેટલાય લોકોને લોહીલુહાણ કરી નાખ્યા હતા.